APROBACIÓN PREZO PÚBLICO PARA A ACTIVIDADE I ANDAINA DA LAMPREA
ADMINISTRACIÓN LOCAL — Municipal — Arbo (Outros documentos, notificacións e informacións públicas, 11/03/2016)

A Xunta de Goberno Local na sesión extraordinaria que tivo lugar o día 23 de febreiro de 2016 adoptouse o seguinte acordó: Dada a realización prevista da I Andaina da Lamprea, un evento organizado polo Concello de Arbo, o día 10 de abril de 2016, débese proceder a adopción do acordo de establecemento do prezo público para dita actividade así como a súa publicación no Boletín Oficial da Provincia. Á vista da proposta de alcaldía de data 23 febreiro de 2016, a Xunta de Goberno Local por unanimidade, PRIMEIRO: Fixar o prezo público por participación na actividade “I ANDAINA DA LAMPREA” do seguinte xeito: Será obxecto deste prezo público a participación na actividade municipal denominada “I Andaina da Lamprea” organizada e desenvolta polo Concello de Arbo, que terá lugar o día 10 de abril de 2016. A obriga de pagamento do prezo público establecido nace dende o momento no que se formalice a inscrición na referida actividade municipal. O pagamento do prezo público deberá efectuarse mediante ingreso no número de conta bancario que figura no formulario de inscrición. A inscrición será nas oficinas municipais do Concello. Coa inscrición correspondente deberá achegarse copia do xustificante de pagamento. Quedan obrigados ao pagamento dos prezos públicos regulados, as persoas e entidades que soliciten a inscrición nesta andaina. Dita obriga nace no momento da solicitude de participación na actividade e extinguirase co disfrute desta. A contía do prezo publico fíxase en 3 €.— por participante. Esta contía da dereito a participar na Andaina e a Degustación dos produtos típicos do Concello de Arbo no Centro de Interpretación do Viño e da Lamprea. Mediante ingreso no número de conta bancario ES12 2080.5011.82.3040006781. a) Poderán solicitarse por escrito 20 días antes do inicio da competición, procedéndose á devolución da cantidade entregada a conta. En ningún caso se procederá á devolución do prezo pagado unha vez iniciada a prestación do servizo. b) Cando por causas non imputables ao obrigado ao pagamento do prezo público, non se desenrole a actividade, procederá a devolución do importe que corresponda, previa petición da persoa ou entidade interesada, acompañando a súa petición o orixinal do xustificante de pagamento ou recibo acreditativo do pagamento realizado. c) As débeda por prezos público poderán esixirse polo procedemento de constrinximento. No non previsto no presente texto regulador e que faga referencia á aplicación, xestión, liquidación, inspección e recadación deste prezo público, estarase ao disposto na Lei Xeral Tributaria e demais lexislación de carácter local e xeral que lles sexa de aplicación; en especial o Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o Regulamento Xeral de Recadación e demais normativa concordante. Os presentes prezos públicos e o seu texto regulador entrarán en vigor o mesmo día da súa publicación no BOP. SEGUNDO.— Dar publicidade a este acordo no BOP de Pontevedra” O que se fai público, en cumprimento do disposto no RD Lexislativo 2/2004 de 5 de marzo, Texto Refundido da Lei Reguladora das Facendas Locais.” Arbo, 23 de febreiro de 2016.—O alcalde, Horacio Gil Expósito.